MEDDELELSE FRA KOMMISSIONEN FÆLLES HARMONISERET EU-PROGRAM FOR KONJUNKTUR- OG FORBRUGERUNDERSØGELSER

1. Indledning

I Økofin-Rådets beretning om samordning af de økonomiske politikker til Det Euro pæiske Råd i Helsingfors understregedes det, at en øget forståelse af de økonomiske udviklinger er af væsentlig betydning for en effektiv overvågning og koordinering af økonomiske politikker. Endvidere er der, med hensyn til euroområdet, behov for at forbedre denne relativt nye økonomiske enheds synlighed.

Kommissionen koordinerer regelmæssige konjunktur- og forbrugerundersøgelser inden for forskellige økonomiske sektorer i EU. I de senere år har tjenestesektoren være omfattet af programmet, og undersøgelserne er blevet udvidet til at omfatte ansøgerlandene. Undersøgelsesresultaterne kan anvendes som sådanne eller indgå i syntetiske indikatorer (tillidsindikatorer). De offentliggøres i en pressemeddelelse i begyndelsen af den måned, der følger dataindsamlingen, der foregår efter en fast tidsplan.

2. Behovet for et fælles harmoniseret EU-program

Konjunktur- og forbrugerundersøgelser er kvalitative økonomiske undersøgelser, der tager sigte på den kortsigtede økonomiske analyse. Mens konventionelle økono metriske modeller af økonomien fungerer nogenlunde godt, når økonomien er inde i en stabil vækstperiode, er de ikke så effektive, når det drejer sig om at signalere ændringer i økonomiens retning. Der er en øget interesse for brugen af økonomiske undersøgelser til forudsigelse af vendepunkter i den økonomiske cyklus. Derfor er konjunktur- og forbrugerundersøgelser et nødvendigt supplement til kvantitative statistiske undersøgelser, som de adskiller sig fra i metode og anvendelse. Hyppig heden, hurtigheden og den løbende harmonisering af undersøgelserne inden for rammerne af det fælles harmoniserede EU-program for konjunktur- og forbruger undersøgelser er nogle af deres væsentligste kvaliteter.

De harmoniserede konjunktur- og forbrugerundersøgelser i Den Europæiske Union blev indledt af Kommissionen i 1961. Den første undersøgelse var den harmoni serede konjunkturundersøgelse af industrien, der blev gennemført i 1962. Siden da er såvel omfanget som antallet af sektorer, der dækkes af undersøgelserne, udvidet betragteligt.

De nationale institutter arbejder med harmoniserede spørgeskemaer, der er opstillet af de nationale eksperter i samarbejde med Kommissionen. Harmoniseringen er nødvendig for at kunne sammenligne konjunkturcyklerne i de forskellige medlems stater og for at muliggøre beregningen af et meningsfyldt konjunkturcyklusindeks for euroområdet og for EU som helhed med henblik på at informere EU-myndighederne, medlemsstaterne og de forskellige økonomiske aktører om den aktuelle økonomiske situation.

I dag gennemføres der konjunktur- og forbrugerundersøgelser ifølge EU's harmoni serede skema i mere end 40 lande overalt i verden, herunder ansøgerlandene i Central- og Østeuropa. Integrationen af deres undersøgelser i EU-programmet vil falde i tråd med deres integration i Unionen.

3. Programmets gennemførelse

Undersøgelserne er henvendt til virksomhedsledere i følgende sektorer:

*industri,

*bygge- og anlægsvirksomhed,

*detailhandel,

*tjenester,

*samt til forbrugere.

Alle undersøgelser foretages månedligt, med undtagelse af investeringsunder søgelsen, der foretages to gange årligt. Data indsamles af de nationale institutter i den første halvdel af måneden, og resultaterne offentliggøres af Kommissionen i begyn delsen af den følgende måned. Hver måned undersøges cirka 50 000 firmaer og 20 000 forbrugere i Fællesskabet; stikprøverne varierer i henhold til medlems staternes størrelse. Industriundersøgelsen dækker 56 sektorer, mens de andre under søgelser omfatter 5-9 forskellige sektorer. Virksomhedslederne i hver sektor stilles hver måned 4-6 spørgsmål. Forbrugerne er opdelt i 25 socioøkonomiske kategorier og bliver spurgt om deres mening om 12 forskellige emner.

En kvartårlig verdensomspændende undersøgelse henvendt til økonomiske eksperter, Economic Survey International, er også indeholdt i programmet.

Endvidere gennemføres der 'ad hoc'-undersøgelser om spørgsmål af særlig interesse. Eksempelvis blev der i 1985, 1989, 1994 og 1999 gennemført ad hoc-undersøgelser af arbejdsmarkedet. Resultaterne af den seneste undersøgelse offentliggøres i slut ningen af indeværende år med særlig fokus på arbejdsfleksibilitet og nye teknolo giers indvirkning på arbejdsmarkedsudviklingen i EU.

To gange årligt mødes eksperter i konjunkturundersøgelser med henblik på evalue ring af undersøgelsesresultaterne. Alle spørgeskemaer opdateres konstant for at kunne opfylde de økonomiske analytikeres krav.

På grund af tjenesternes stadig større betydning i den europæiske økonomi er programmet for nylig blevet udvidet til at omfatte tjenestesektoren.

Ansøgerlandenes integration i programmet er nødvendig for at skaffe pålidelige og sammenlignelige data, hvormed man kan følge disse landes aktuelle økonomiske udvikling, og til udarbejdelsen af et aggregat for EU ved deres tiltrædelse. I 1991 blev et fælles projekt mellem OECD og Kommissionen iværksat med sigte på gennemførelsen af et harmoniseret program for forbruger- og konjunkturunder søgelser. Resultaterne offentliggøres nu regelmæssigt i "European Economy, Supplement B".

4. Informationskilde

Det faktum, at resultaterne af konjunktur- og forbrugerundersøgelser hurtigt er disponible, og at de indeholder oplysninger om økonomiske aktørers forventninger, gør dem værdifulde til udarbejdelse af prognoser. Kommissionen har anvendt en økonometrisk model benævnt BUSY, der er baseret på undersøgelsesresultaterne siden 1982. Under hensyntagen til de seneste udviklinger inden for modelteknikker blev der i 1996 konstrueret en ny model, BUSY II, til udarbejdelse af prognoser for BNP og hovedelementerne heri.

Resultaterne af undersøgelserne bliver intensivt anvendt af Generaldirektoratet for Økonomiske og Finansielle Anliggender som et uundværligt redskab til økonomisk overvågning i og uden for EU.

Endvidere er disse undersøgelser blevet en grundlæggende informationskilde til overvågning af udviklingen i Den Europæiske Monetære Union. Den Europæiske Centralbank anvender disse resultater som et vigtigt udgangspunkt for gennem førelsen af den monetære politik i euroområdet.

Resultaterne af programmet offentliggøres hver måned i "First Results" ved hjælp af en pressemeddelelse og en forsendelse (elektronisk post og telefax) til en udvalgt gruppe af nyhedsagenturer og kunder. Senere på måneden offentliggøres "European Economy, Supplement B" med et mere komplet sæt af data, diagrammer og bemærkninger. Begge publikationer findes også online på Generaldirektoratet for Økonomiske og Finansielle Anliggenders hjemmeside:

http://europa.eu.int/comm/økonomi_finance/document/eesuppb/firstresults.htm

http://europa.eu.int/comm/økonomi_finance/document/eesuppb/eebidxen.htm.

5. Indikatorer

Præsentationen af undersøgelsesresultaterne skal være let tilgængelige, helst ved hjælp af én enkelt målestok, en tillidsindikator. Hvis indikatoren for økonomiske forventninger og andre sektorindikatorer skal være til nytte, skal de besidde en række egenskaber som for eksempel konsekvens, aktualitet, sammenlignelighed osv.

Indikatorernes gode kvalitet fremgår af de meget høje værdier, der opnås for korrela tionen mellem forbrugertillid og væksten i det private konsum, mellem tilliden inden for byggeriet og væksten i byggeinvesteringerne og mellem tilliden inden for indu strien og væksten i industriproduktionen.

I betragtning af det nye sæt data, der nu er til rådighed, skal indikatorerne evalueres og forbedres for at øge deres nytteværdi. Derfor har Kommissionen indgået en kontrakt på en undersøgelse, hvori man evaluerer de eksisterende indikatorer og udarbejder en alternativ indikator for de økonomiske forventninger og ledende indi katorer, herunder indikatorerne for detailhandelsektoren og tjenestesektoren. Forskellige forskningsprojekter er i gang vedrørende udvikling af nye sektori ndikatorer eller forbedring af eksisterende, således at man bedre kan følge den økonomiske udvikling.

6. Konklusion

Resultaterne af den harmoniserede konjunktur- og forbrugerundersøgelser i EU er nyttige for alle, der beskæftiger sig med økonomiske udviklingstendenser: embeds mænd, virksomhedsledere, forskere og alle beslutningstagere. De er blevet et nødvendigt redskab i det økonomiske tilsyn inden for EU og til overvågning af den økonomiske udvikling i såvel Den Europæiske Monetære Union som i ansøger landene.

BILAG I: Indikatorer for de økonomiske forventninger

Diagram: Indikatorer for de økonomiske forventninger - Den Europæiske Union (sæsonkorrigeret)

ü EU -- EUR-11

Indikator for de økonomiske forventninger EU: Sep. 103.2

1995 =100 EUR-11: Sep. 103.2

>REFERENCE TIL EN GRAFIK>

Indikator for tillid inden for industrien EU: Sep. 4

Saldi % EUR-11: Sep. 6

>REFERENCE TIL EN GRAFIK>

Indikator for tillid inden for byggeriet EU: Sep. -1

Saldi % EUR-11: Sep. -1

>REFERENCE TIL EN GRAFIK>

Indikator for forbrugertillid EU: Sep. -3

Saldi % EUR-11: Sep. -3

>REFERENCE TIL EN GRAFIK>

Indikator for tillid inden for detailhandelen EU: Sep. -1

Saldi % EUR-11: Sep. -1

>REFERENCE TIL EN GRAFIK>

85 86 87 88 89 90 91 92 93 94 95 96 97 98 99

BILAG II: Liste over institutter, der deltager i programmet

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>